
Ny hjemmeside 

Af Kim Møller Hansen 

Med udsendelsen af denne UFO-Mail har vi samtidig premiere på SUFOI's nye ansigt. I en lang 
periode har ufo.dk's webmaster, Flemming O. Rasmussen, arbejdet med at videreudvikle 
foreningens hjemmeside, så det bliver endnu nemmere for pressen, ufointeresserede og 
observatører at finde netop de informationer, de søger. Det er SUFOI's formål med ufo.dk at kunne 
formidle velunderbygget viden om ufomyten samt viden om fænomener, der kan skabe 
ufooplevelser. 

På forsiden af ufo.dk vil du altid kunne læse to nyheder fra det senest udsendte nyhedsbrev (UFO-Mail), og i menuen 
»UFO-Mail« findes alle de nyhedsbreve, som er udsendt gennem 10 år. I »Artikelarkiv« kan man vælge læsestof inden 
for de emnegrupper, som har ens interesse. 

Alle, som har set noget uforklarligt på himlen, kan nemt indberette deres oplevelse i menuen »Observationer«, læse 
hvad andre har oplevet (helt tilbage fra 1996) og under punktet »Himlens fænomener« få viden om, hvilke naturlige 
himmelfænomener vi alle kan opleve som mystiske. 

UFO er et meget populært søgeord på Google. De fleste hits er dog ret værdiløse, hvis man søger seriøs viden om 
emnet. Den emneopdelte links-liste på ufo.dk indeholder links, som er udvalgt for at gøre informationssøgningen mere 
kvalitativ, så man ikke spilder tid på det mest useriøse og amatøragtige. Adskillige af hjemmesiderne er nævnt for at 
vise mangfoldigheden - ikke fordi SUFOI nødvendigvis deler de meninger og tanker, som måtte blive offentliggjort på 
dem. Vil man holde sig løbende opdateret om, hvad der sker, kan man tilmelde sig hjemmesidernes nyhedsbreve. 

SUFOI er en forening, hvor alt arbejde er frivilligt og ulønnet. Arbejdet med at undersøge ufooplevelser (fx analyser af 
fotos/film) samt selve den tekniske drift af ufo.dk koster naturligvis noget. Udgifterne finansieres dels af salget i 
SUFOI's »Butik« dels af de støttebidrag, vi modtager fra trofaste medlemmer af »SUFOI's Støttekreds«. 

Det er naturligvis gratis at besøge ufo.dk. Du kan indberette din ufooplevelse og læse om ufomyten, uden at det koster 
noget som helst. Ja, du kan endda læse temmelig mange ufobøger! Se blot i menuen »Online bøger«. 

Vi håber, at du får glæde af det nye ufo.dk, som vil være under stadig udvikling - og hører naturligvis gerne fra dig 
med ris, ros og gode ideer på Skandinavisk UFO Information - SUFOI . 



Panik i luften 


Af Kim Møller Hansen 

Klokken nærmede sig otte om aftenen den 30. oktober 1938. På 
20. etage i CBS's New York-studie var spændingen på sit højeste. 
Det måske vanskeligste - og i hvert fald mest omstridte - 
manuskript i Mercury Teaterets historie skulle snart sendes ud i 
æteren til en intetanende, amerikansk befolkning. Nedtællingen til 
en uforglemmelig optakt til halloween var begyndt... 


Mars attacks! 

Orson Welles' radiohørespil »War of the Worlds« baseret på en roman af H.G. 
Wells og udsendt den 30. oktober 1938 var en genial blanding af en enkel og 
god historie, live-dansemusik, virkelighedsnære nyhedsindslag, stednavne som 
lød bekendte og „officielle" udtalelser fra autoriteter. 

Hørespillet fortalte, at astronomer havde observeret en række mystiske 
lyseksplosioner på Mars. Kort efter var et cylinderformet rumskib med fjendtlige 
marsboere landet ved Grovers Miil i New Jersey. Fjenderne fra Mars drog med 
skræmmende hurtighed i krigsmaskiner gennem USA med dødsstråler og giftgas. 


Giftgas og gakgak 

Selv om radiohørespillet var annonceret i avisernes programoversigter - ligesom det 
med jævne mellemrum blev annonceret i radioen, at der var tale om et hørespil - blev 
mange indbyggere grebet så meget af den livagtige og meget dramatiske historie, at 
de gik i panik. 

En kvinde var overbevist om, at hun kunne lugte giftgassen og mærke varmestrålerne 
som beskrevet i radioen. En anden person blev dårlig af den indbildte giftgas. 

Under udsendelsen fik politiet flere opkald fra borgere, som kunne skimte marsboerne 
og deres gigantiske krigsmaskiner uden for New Jersey. 

Radiohørespillet beskrev marsboernes krigsmaskiner som tårnhøje, metalliske 
maskiner på tre insektlignende ben. 

Denne beskrivelse fik skræmte indbyggere i Grovers Miil til at åbne ild mod noget 
stort, som svagt kunne skimtes gennem tågen, der indhyllede området denne 
dramatiske oktoberaften. De skydeglade og skræmte borgere punkterede dermed det 
lille samfunds vandtårn! 


















Vandtårnet i Grovers Miil 

Historien om de panikslagne landsbyboere, som beskød det lokale vandtårn i Grovers Miil, er 
måske bare en god historie, der med tiden er blevet en del af den folkelige fortælling om 
War of the Worlds. Dette spørgsmål behandler Joe Nickell i artiklen »Shootout with Martians: 
In the Wake of the 1938 Broadcast Panic«. 



Orson Welles (1915-1985) under den effektfulde 
udførelse af »War of the Worlds«. 


Flere grunde til panik 

Hvorfor fik radiohørespillet en så dramatisk effekt? Radioen var et nyt og meget stærkt medie. De fleste amerikanere 
var meget afhængige af radioen som nyhedsmedie og til underholdning. Man havde vænnet sig til, at musikudsendelser 
blev afbrudt af nyhedsindslag - noget som Orson Welles udnyttede dygtigt i radiohørespillet, hvorved det blev meget 
realistisk. 

Amerikanske borgere plejede at høre nyt ude fra den store verden, hvor Nazityskland havde annekteret Østrig, og 
Tjekkoslovakiet så ud til at blive det næste offer for den nazistiske krigsmaskine. For hver dag, der gik, kunne 
amerikanske udenrigskorrespondenter i Europa berette om begivenheder, som pegede mod en kommende krig, der 
meget muligt kunne inddrage USA. 

Luftfartsteknologien havde „gjort verden mindre", så selv amerikanske borgere kunne ikke længere føle sig for sikre. En 
invasionsangst lurede under overfladen, og faktisk troede mange radiolyttere, at speakeren i »War of the Worlds« havde 
fejlfortolket marsboernes invasion. En lytter sagde senere: „ Speakeren fortalte, at en meteor var styrtet ned fra Mars. 
Jeg var sikker på, at han selv troede på det , men i baghovedet havde jeg den opfattelse, at meteoren blot var 
camouflage. Det var i virkeligheden et luftfartøj ligesom en zeppeliner , der lignede en meteor, og tyskerne angreb os 
med giftgas." 

Amerikanske lyttere var også vant til at skifte mellem de forskellige radiokanaler, hvis noget blev kedeligt. Denne vane 
havde endda sit eget øgenavn, airplaning, svarende til vore dages surfing på nettet. På denne måde tunede mange 
lyttere tilfældigt ind på War of the Worlds uden først at have hørt, at det var et radiohørespil. 


I 



76 år gamle William Dock står klar til at modtage 
de fjendtlige væsner i Grovers Mili. Billedet er taget 
dagen efter radiohørespillet til glæde for 
avislæserne. 







Radio versus aviser 


De amerikanske aviser havde i dagene efter den 30. oktober 1938 travlt med at 
overdrive følgerne af Orson Welles' hørespil. De materielle skader og ret så 
farverige historier om panikslagne indbyggere blev blæst op i aviserne, som 
fordømte Welles' „misbrug" af radiomediet. Welles opfattede de mange angreb fra 
aviserne som et udtryk for, at de følte sig truede af radioen som fremtidens 
nyhedsmedie. 

Det vides ikke med sikkerhed, hvor mange amerikanske borgere, der egentlig gik 
fra snøvsen denne oktoberaften i 1938. Psykologen Hadley Cantril fra Princeton 
University påstår, at mindst 6 millioner amerikanere hørte radiohørespillet. Heraf 
troede 1,7 millioner, at de lyttede til en nyhedsudsendelse, og 1,2 millioner af disse 
blev i større eller mindre grad påvirket. 

Vi kan stadig skræmmes 

Kunne War of the l/l/or/c/s-panikken gentage sig i dag? Sagtens! Det skete senest i 
Portugal i 1998. Faktisk har rigtig mange siden 1938 prøvet at gøre Orson Welles 
kunststykket efter. De mest succesfulde af radiohørespillene (dvs. dem der har været 
bedst til at skræmme livet af folk) har haft det til fælles, at de brugte de samme 
effektfulde elementer som Welles' 1938-produktion, havde kendte og troværdige 
speakere på rollelisten, samt at de i „nyhedsudsendelserne" refererede til velkendte 
lokaliteter. 

Nogle af radiohørespillene fik tragiske følger. Værst gik det i Ecuador i februar 1949, 
hvor optøjer og panisk flugt kostede 20 mennesker livet, og mange blev såret. Den 
menneskelige fantasi og angst kan være både stærk og livsfarlig. 

THE WAR OF 
THEW0KL0S 



Bogen om IVar of the Worlds 

Som dokumenteret i bl.a. SUFOI's bog Projekt UFO - tro, løgne og kold krig har War of 
the Worlds haft stor betydning i forbindelse med ufomytens udvikling. Vil man dykke 
endnu længere ned i radiohørespillets historie og betydning, kan det varmt anbefales 
at læse John Goslings bog Waging The War of the Worlds - A History of the 1938 Radio 
Broadcast and Resulting Panic, Including the Original Script. 

Goslings gennemillustrerede bog er noget af det grundigste, der er skrevet om War of j^hr^^osMng-^'''^ 
the Worlds med baggrundsviden om Orson Welles og andre væsentlige aktører, War of the worlds - A Historv 
historien om manuskriptets tilblivelse, forløbet under den dramatiske fremførelse af of the 1938 Radio Broadcast 
hørespillet, eftervirkningerne og de efterfølgende års mere eller mindre vellykkede and Resulting. Panic, Including. 
efterligninger af Welles' stunt. the Original Script«, 237 

John Gosling har skrevet mange artikler i britiske science fiction-tidsskrifter og står bag sider, illustreret i s/h. 



A History 
of the 
1938 Radio 
Broadcast 
and Bestilling 
Panic 

JOHN 

BOSLING 


den ansete hjemmeside www.war-ofthe-worlds.co.uk/index.html . 


McFarland 2009, ca. 46 £ Med 
gode noter, stikordsregister 
og annoteret bibliografi og 
filmografi. 


Bliver vi nogensinde klogere? 

War of the Worlds er blot ét af i alt 36 svindelnumre og medieskabte 
historier, som er hovedtemaet i den stærkt underholdende bog The 
Martians Have Landed! - A History of Media-Driven Panics and 
Hoaxes skrevet af sociolog og tidligere tv-journalist Robert E. 
Bartholomew sammen med redaktøren og forfatteren Benjamin Radford . 
The Martians Have Landed! går i kødet på historier udbredt gennem 
aviser, radio, tv, internettet og en-bekendt-til-en-bekendt-historier 
(vandrehistorier). Det er blevet til en perlerække af svindelnumre, lige 
fra avishistorien om flagermus-menneskene på Månen i 1835 til vores 
dages fugleinfluenza-hysteri samt myterne i kølvandet på orkanen 
Katrina. 

Det er meget tankevækkende og faktisk skræmmende, at vi alle - i det 
som, vi selv mener, er en meget oplyst nutid - gang på gang lader os 
rive med og forføres, når medieverdenen, populistiske politikere, 
religiøse fanatikere, medieliderlige „eksperter" m.fl. går i selvsving og 
puster en (ofte opdigtet) historie op til urimelige dimensioner, hvor den 
sætter dagsordenen i en længere periode - og ingen vover, har interesse 
i eller er kloge nok til sige: „Han har jo ikke noget på!" 

Robert E. Bartholomew har skrevet mange glimrende artikler og bøger - 
alene eller i samarbejde med en anden kyndig person. Følgende titler 
kan anbefales og købes via Amazon.co.uk: 

• Robert E. Bartholomew og Hilary Evans: Outbreak! - The Encyclopedia of 
Extraordinary Social Behavior (2009) 

• Robert E. Bartholomew og Hilary Evans: Panic Attacks - The History of 
Mass Delusion (2004). Læs bogens indledning på dansk i UFO-Vision nr. 

9. 

• Robert E. Bartholomew: Little Green Men, Meowing Nuns and Head- 
hunting Panics - A Study of Mass Psychogenic Illnesses and Social 
Delusion (2001) 

• Robert E. Bartholomew og George S. Howard: UFOs and Alien Contact - 
Two Centuries of Mystery (1998) 

<EI)r Onilp Journal 


THE MARTIANS 
HAVE LANDED! 



A History of Media-Driven Panics and Hoaxes 


ROBERT E. BARTHOLOMEW and BENJAMIN RADFORD 



Robert E. Bartholomew og Benjamin 
Radfordz The Martians Have Landed! - A 
Historv of Media-Driven Panics and Hoaxes. 

248 sider, illustreret i s/h, McFarland 2011, 
ca. 33 £. Bogen er udstyret med et godt 
noteapparat, en omfattende bibliografi 
samt stikordsregister. 





















Hold dig opdateret om vandrehistorier, svindel o. lign. 

Museum of Hoaxes 

www.museumofhoaxes.com 

Aprilsnar-numre, svindelfotos, avisænder og meget mere præsenteres på humoristisk vis og afsløres. Flere test-dig-selv- 
quizzer. 

Mark Barber 

www.proiect2067.com 

Vandrehistorier knyttet til bogen Urban Legends. 

Snopes.com 

www.snopes.com 

Barbara og David Mikkelson er folklorister og har udarbejdet dette site, som gør det nemmere at fastslå, om en historie på 
nettet kan være en avisand. 


Meget langt ude... 

Af Kim Møller Hansen 

Mod slutningen af Anden Verdenskrig var der rygter om nazistiske vidundervåben, som ventede på 
at blive sat ind i de sidste, afgørende kampe. Efterkrigshistorien har vist, at tyske raketforskere og 
fly konstruktører havde mange spændende og fantasifulde projekter på tegnebordet, men ikke nær 
så talrige eller eksotiske - endsige realistiske - som rygterne ville vide. 

For nogle mennesker kan det være meget svært at acceptere, at noget, som de finder spændende - og måske beundrer 
- ikke længere eksisterer eller ikke nåede at se dagens lys. Det kan skabe et behov for at opfinde og dyrke en 
alternativ version af verdenshistorien: Nazi UFO Myten. 

Denne ufomyte er meget sammensat, men handler i store træk om, at nazistiske, flyvende tallerkener blev udviklet for 
sent til at vende krigslykken. Det lykkedes imidlertid for SS-topfolk og nazistiske videnskabsmænd at flygte i ubåde til 
flere hemmelige baser Jorden rundt, hvor de arbejdede videre på deres opfindelser og stadig kunne spille en afgørende 
rolle i verdenshistorien, men nu som en skjult supermagt baseret på viden og ikke på våbenstyrke. 

Nazi UFO Myten dyrkes flittigt af konspirationstilhængere på nettet. En Google-søgning på „nazi ufo" giver mere end en 

Det amerikanske forlag Adventures Unlimited Press 

( www.adventuresunlimitedpress.com j - som er særdeles produktivt, når det gælder 
bøger og dvd'er om ufoer, cryptozoologi, forsvundne verdener, alternativ teknologi 
som frienergi og antityngdekraft, koder i Bibelen, alternativ medicin og 
konspirationsteorier i alle afskygninger - udgiver konstant titler om Nazi UFO Myten. 
Blandt 2011-nyhederne finder man Dark Star - The Hidden History of German Secret 
Bases, Flying Disks & U-Boats skrevet af Henry Stevens, som tidligere har skrevet 
bøgerne H itler's Flying Saucers (2003) og Hitler's Suppressed & Still Secret Weapons, 
Science and Technology (2007) Sidstnævnte to bøger har jeg ikke læst, og det 
kommer jeg heller ikke til efter at have kæmpet med Dark Star. 

I Dark Star er det Henry Stevens' mission at overbevise læseren om, at nazistiske 
topfolk og videnskabsmænd ved slutningen af Anden Verdenskrig flygtede i super¬ 
ubåde til hemmelige baser i hhv. Norge, Grønland, De Kanariske Øer, Antarktis (Base 
211 Neuschwabenland) og Sydamerika, hvor de i de efterfølgende mange år udviklede 
fantastiske, flyvende fartøjer, dødsstråler, antityngdekraftmaskiner, teknik til at 
forvandle bly til guld m.m.m. og skabte en hemmelig supermagt kaldet Third Power, 
som solgte viden til begge supermagter under Den Kolde Krig. 

Når USA eller Sovjetunionen ikke var samarbejdsvillige, foretog Third Power en 
magtdemonstration. Fx skyldtes observationerne over Washington D.C. i sommeren 
1952 overflyvning med Third Powers nyudviklede Haunebu-fartøj (Adamski- 
tallerkenen). 

Supermagterne blev til gengæld belønnet af Third Power, når de var samarbejdsvillige. 
Da præsident Reagan den 12. juni 1987 havde holdt sin „Mr. Gorbachev, tear down 
this wall"-tale i Vestberlin og efterfølgende trak de amerikanske Pershing-atommissiler 
ud af Europa (påbegyndt i oktober 1988 og tilendebragt i juli 1989), blev disse 
handlinger, der kunne opfattes som pro-tyske, belønnet af Third Power med 
højteknologi, der gjorde det muligt for amerikanerne at bygge trekantlignende 
luftfartøjer, som bl.a. skabte en bølge af ufooplevelser i Belgien (november 1989-april 
1990). 

Third Power udgjorde en samlet enhed helt op i 1990'erne. I dag forsøger Third Power ikke længere at få 
verdensherredømmet eller at blive „Det 4. Rige". De flyvende skiver står parkeret i deres skjulte bjerghangarer, og 
ubådene ruster op på hemmelige flådebaser. Third Powers ideer og viden lever nu videre på regeringskontorer, i 
direktionslokaler hos store, finansielle virksomheder og hos andre, som kan takke Third Power for deres magt og 
succes. 

Ovenstående lyder måske langt ude, men Dark Star rummer langt flere urimeligheder og usandsynligheder, end det 
fremgår af det foregående. Alt er serveret på samme facon, som det kendes fra andre konspirationsbøger: I 
fremstillingen springes der konstant fra det ene emne til det andet; sammenhænge postuleres; der bringes citater fra 
tvivlsomme (for nu at sige det pænt) kilder (heriblandt udgivelser af William L. Moore, Rudolf Lusar, D.H. Haarmann, 
Joseph P. Farrell og David Hatcher-Childress); fakta og myter blandes; navne på kendte (fx Otto Skorzeny) og ukendte 
personer bruges i flæng, så ukendte eller måske-eksisterende personer kommer til at fremstå mere 
troværdige/sandsynlige osv. osv. Dertil kommer, at der i bogen bringes en del illustrationer, som viser opfinderen 


million hits. 



Henry Stevens: Dark Star - 
The Hidden Historv of German 

Secret Bases. Flvinq Disks & 

U-Boat s. 365 sider, illustreret 
i s/h. Adventures Unlimited 
Press 2011, ca. 15 £. Bogen 
har ikke noget 

stikordsregister, hvilket gør 
det til en stor opgave selv at 
tjekke oplysninger og finde 
sammenhænge i 

fremstillingen. 














Nikola Tesias patentpapirer. Illustrationerne er svære at afkode og giver ikke megen mening - bortset fra at give 
læseren det indtryk, at nazisterne brugte en tilsvarende avanceret teknologi. 

Henry Stevens er dreven til at bringe et rygte på banen og (nogle gange) skrive, at der faktisk er tale om et rygte, men 
at det støttes af en unavngiven og troværdig kilde, hvilket gør historien mere interessant, og hvis den indeholder lidt af 
sandheden, så kan det jo betyde, at ... osv. Med denne manipulerende argumentationsteknik kan man formentlig 
bevise, at Jorden er hul, og Månen er en grøn ost! 

Hvis man ønsker at blive klogere på Nazi UFO Myten og samtidig vil holde hovedet koldt og fødderne varme, så kan det 
anbefales at læse Kevin McCIuresThe Nazi UFO Mythos - An Investigation. SUFOI udgav den engelsksprogede, 66 sider 
lange rapport i 2004. Vi har stadig et par eksemplarer af The Nazi UFO Mythos til salg, men rapporten kan også læses 
ganske gratis, da den er en af de mange online-bøaer , som du finder på det nye ufo.dk . 

Kevin McCIure kommer i The Nazi UFO Mythos - An Investigation godt rundt om mytens mange aspekter og sætter 
mange faktuelle ting på plads. Når denne rapport er læst, er man bedre rustet til at tage fat på de vidtløftige og 
tvivlsomme udgivelser om emnet, som fx Dark Star. 


UFOer i krigstid 

Af Kim Møller Hansen 


Jeg havde set frem til at læse Mack Maloneys bog UFOs in Wartime - What They Didn't Want You To 
Know - ikke mindst fordi forsiden annoncerede, at bogen ville indeholde chokerende beretninger 
om ufoer observeret i krigstider samt utrolige fotografier af ufoer. 



Til »UFOs in Wartime - What They Didn't Want You To Know« hører 
hiemmesiden www.ufosinwartime.com, hvorfra denne tegning er hentet. 

Lad mig være ærlig: Dette er nok den ringeste bog, jeg har haft til anmeldelse i flere år. Illustrationsdelen består af 
fem nytegninger, et avisudklip og fire pressefotos fra hhv. U.S. Air Force og U.S. Navy - og ingen af delene er hverken 
særligt bemærkelsesværdige eller mystiske. Og med hensyn til de chokerende beretninger bliver man også skuffet. 
Maloney opsummerer en lang række ufooplevelser fra 312 f. Kr. til i dag med nedslag i luftskibsbølgen, 
spøgelsesflyene, foo-fightere, spøgelsesraket-bølgen, Korea-krigen, Vietnam-krigen og Den første Gulf-krig - intet 
særligt opsigtsvækkende, ej heller veldokumenteret. 

Bogen er en uskøn og overfladisk samling af sager, som for længst har fundet deres forklaring eller sandsynlige 
forklaring, og sager der for en stor dels vedkommende hviler på rygter eller anden usikker oprindelse. 

Maloney bruger de mange observationsoplevelser til at konkludere, at alene mængden af observationer „beviser", at 
ufoer er besøg udefra, og at besøgene intensiveres i krisetider, fordi de fremmede vil holde øje med os. 

Han fremlægger ikke skyggen af beviser, men afslører, at han ikke har læst på lektien. Han kender ikke ufohistorien 
særlig godt, og hans viden om sociologi, psykologi, perceptionspsykologi og kulturelle påvirkninger kan snildt dækkes 
af bogens stregkode. 

Hvis Maloney havde læst godt nok på lektien (fx titler skrevet af sociologen Robert E. Bartholomew), inden han skrev 
bogen, ville han have vidst, at der er mange gode, naturlige grunde til, at folk oplever mystiske himmelfænomener og 
fortolker dem på en bestemt måde - netop i krisetider og i særdeleshed under krige. 

Det eneste positive, jeg kan sige om bogen, er, at den er hurtigt læst og glemt - og at Maloney faktisk skriver, at 
Roswell-hændelsen har en jordisk forklaring og ikke skyldes et nedstyrtet rumskib, som mainstream-ufolitteraturen 
ellers tager for givet. 


Blandt Top 10 i Skandinavien 

Af Ole Jonny Brænne 

Denne boken går rett inn på den skandinaviske Topp 10 listen over de beste UFO-bøkene. 

A, MACK 
i MALONEY 

Indad« IncndM« MtaUgraphi et UFO Stfitop 


Mack Maloney: »UFOs in Wartime - 
What Thev Didn't Want You To 

Know«j 294 sider, ill. i s/h, Berkley 
2011, ca. 5 £. Bogen mangler både 
en indholdsfortegnelse og et 
stikordsregister og er derfor 
pløkumulig at navigere rundt i. 


Boken er inndelt i fem deler, hver med en del kapitler som foretar grundige 
dypdykk i enkeltemner innen ufologien. Forfatteren behandler UFO-fenomenet i 
hovedsak som en myte, således er det ikke mye omtale av det som er direkte 
UFO- eller observasjonsrelatert, men mer om det som har med kulturen og 
samfunnets reaksjoner å gjøre. Det man kan 
betegne som UFO-fenomenologien. 

Kim Møller Hansen: »Projekt UFO - tro, løgne 
oq kold krig« . Bogen er på 454 sider, med 206 
illustrationer, stikordsregister og links- og 
litteraturliste. Leveres som en pdf-fil på cd- 
rom. Pris: kr. 239. 

Del I tar for seg hvordan myten ble født, fra de 
først rapportene om Kenneth Arnolds 
observasjon i juni 1947, tidlige personligheter 
som Frank Scully og Donald Keyhoe, diverse 
bøker og filmer som har hatt særdeles stor 
innflytelse på mytens utvikling, og det 
amerikanske luftforsvarets prosjekter for å 
undersøke UFO-rapporter (Sign, Grudge og Blue 
Book). 

Del 2 tar for seg nedstyrtninger, det vil si 
Roswell (verdens mest berømte UFO-historie), 
japanske Fugo-ballonger, sammenligninger med 
krasj av hemmelige fly, Aurora-historien fra 
1897 (marsboer i luftskip styrter i Texas), Tunguska 1908, Rendlesham 1980, og 
Amager i Danmark 1985. Selv Spitsbergen-historien fra 1952 er viet en side. 

Del 3 tar for seg bortførings-rapporter, eller abductions, deriblant Betty og 
Barney Hill-saken fra 1961, Frederick Valentich-saken fra 1978, samt omtale av 
teorier og bøker. 

Del 4 tar for seg forskjellige nærkontakter, CE1 fra Falster i Danmark 1979, CE2 
fra Vejle i Danmark 1995, Maarup-saken fra 1970, og CE3 fra Midt Sjælland i 
1987. Kelly-Hopkinsville saken fra 1955, og Lonnie Zamora saken fra 1964 biir 



også omtalt. 

Del 5 tar for seg „far out"-emner, slik som astro-arkeologi, foo fighters og nazi-UFOer, religiøse UFO-grupper som Raél, 
Philadelphia-eksperimentet, Bermuda-triangelet, kornsirkier, Area 51, Bennewitz-historien, kveg-mishandlinger, og 
begrepet Men in Black. 

Til slutt har forfatteren tatt med materiale om kulelyn, SUFOIs historie og virksomhet, litt om AFU, og hva man har lært 
etter 50 års etterforskning av UFO-rapporter i Danmark. Boken kompletteres med bokliste, weblinks-liste og register. 
Jeg kan her ikke nevne alt som boken tar for seg. Den er veldig grundig og objektiv, kritisk og skeptisk, men viser 
samtidig at det fremdeles finnes uoppklarte rapporter og observasjoner. Den kan virkelig anbefales - boken burde være 
et must for alle UFO-interesserte i hele Skandinavia. 

(Kilde: »UFO« nr. 4 - 2011, www.ufo.no ) 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2012. Nyhedsmedierne kan, i henhold til ophavsretsloven og med tydelig kildeangivelse, bringe citater fra signerede 
artikler. Artikler må kun bringes i deres hele udstrækning efter skriftlig aftale med Skandinavisk UFO Information - SUFOI . Print og 
fotokopier af indhold fra UFO-Mail er belagt med Copydan-vederlag. 















